Elfenesh Alemu
Elfenesh Alemu (amụrụ na 10 na onwa isii, na afo 1975 na Lemo Arya, Arsi Zone) bụ onye Etiopia na-agba ọsọ ogologo oge, onye ọkachamara na ọsọ marathon. Ọ nọchitere anya Etiopia na Summer Olympics na afọ 2000 na afọ 2004. O mekwara asọmpi marathon na World Championships in Athletics ugboro anọ n'usoro site na afo 1997 ruo na afọ 2003.

Alemu malitere ịsọ mpi na ihe omume ahụ na 1993 wee merie African Marathon Championship n'afọ sochirinụ. O nwetara ọla nchara afọ abụọ ka e mesịrị na 1995 All-Africa Games . Ọ ghọrọ nwanyị Etiopia mbụ meriri na Amsterdam Marathon na 1997. O nwetakwara mmeri na Nagano Olympic Commemorative Marathon n'afọ 2000. Oge kachasị mma ya nke 2:24:29 ka e debere na 2001 na London Marathon, nke mere ka ọ bụrụ onye nke ise na ọkwa.

Ọ bịara nke atọ na afọ 2002 Boston Marathon wee merie Tokyo International Women's Marathon na afọ 2003. N'afọ ahụ, ọ lụrụ Gezahegne Abera, onye mmeri marathon nke afọ 2000 Olympic. Alemu laghachiri na Boston na afọ 2004 na 2005, na-agwụcha dị ka onye nke abụọ n'oge ọ bụla. O setịpụrụ ihe ndekọ nke 1:12:57 na mmeri ya na afọ 2005 na San Blas Half Marathon na Puerto Rico.

Ọ bụ onye nke iri na otu na 2009 Chicago Marathon ma kwụsị asọmpi na oge 2010. O so na ndị Etiopia na-agba ọsọ na 2011 Mumbai Marathon na Koren Yal na Merima Mohammed, na-etinye nke atọ n'ime oge nke 2:29:04 awa.

Ihe ndị ọ rụzuru

Ihe kacha mma n'onwe ya 

 5000 mita - 15:59.99 nkeji (2000)
 Ọkara marathon - 1:09:46 awa (2000)
 Marathon - 2:24:29 awa (2001)

Ihe odide

Njikọ mpụga 

 Elfenesh Alemu at World Athletics
  
Mmadụ ndi di ndụ